CELEX: 32003R2235
Language: el
Date: 2003-12-23 00:00:00
Title: Κανονισμός (ΕΚ) αριθ. 2235/2003 της Επιτροπής, της 23ης Δεκεμβρίου 2003, για τον καθορισμό κοινών κανόνων εφαρμογής των κανονισμών του Συμβουλίου (ΕΚ) αριθ. 1782/2003 και (ΕΚ) αριθ. 1868/94 όσον αφορά το άμυλο γεωμήλων

Avis juridique important

|

32003R2235

Κανονισμός (ΕΚ) αριθ. 2235/2003 της Επιτροπής, της 23ης Δεκεμβρίου 2003, για τον καθορισμό κοινών κανόνων εφαρμογής των κανονισμών του Συμβουλίου (ΕΚ) αριθ. 1782/2003 και (ΕΚ) αριθ. 1868/94 όσον αφορά το άμυλο γεωμήλων  

Επίσημη Εφημερίδα αριθ. L 339 της 24/12/2003 σ. 0036 - 0044

Κανονισμός (ΕΚ) αριθ. 2235/2003 της Επιτροπήςτης 23ης Δεκεμβρίου 2003για τον καθορισμό κοινών κανόνων εφαρμογής των κανονισμών του Συμβουλίου (ΕΚ) αριθ. 1782/2003 και (ΕΚ) αριθ. 1868/94 όσον αφορά το άμυλο γεωμήλωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001(1), και ιδίως το άρθρο 145 στοιχείο γ),τον κανονισμό (ΕΚ) αριθ. 1868/94 του Συμβουλίου, της 27ης Ιουλίου 1994, για την καθιέρωση καθεστώτος ποσοστώσεων για την παραγωγή αμύλου γεωμήλων, και ιδίως το άρθρο 8,Εκτιμώντας τα ακόλουθα:(1) Στον τίτλο IV του κεφαλαίου 6 του κανονισμού (ΕΚ) αριθ. 1782/2003 του Συμβουλίου προβλέπεται ενίσχυση για γεωργούς που παράγουν πατάτες που προορίζονται για την παρασκευή αμύλου. Στο άρθρο 93 προβλέπεται ότι το ποσό της ενίσχυσης καταβάλλεται για την ποσότητα των γεωμήλων που απαιτούνται για την παρασκευή ενός τόνου αμύλου.(2) Στο άρθρο 4α του κανονισμού (ΕΚ) αριθ. 1868/94 προβλέπεται ελάχιστη τιμή για τις ποσότητες γεωμήλων που προορίζονται για την παρασκευή αμύλου. Το ποσό προσαρμόζεται ανάλογα με την περιεκτικότητα των γεωμήλων σε άμυλο. Στο άρθρο 5 του εν λόγω κανονισμού προβλέπεται καταβολή πριμοδότησης στις επιχειρήσεις που παράγουν άμυλο γεωμήλων για την ποσότητα παραγόμενου αμύλου.(3) Είναι αναγκαίο να προβλεφθούν κοινοί κανόνες για τον καθορισμό του βάρους των πατατών και των ποσών ενίσχυσης για τις πατάτες αμυλοποιίας, της ελάχιστης τιμής και της πριμοδότησης σε σχέση με την περιεκτικότητα σε άμυλο των πατατών.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων και της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για τους σκοπούς των άρθρων 93 και 94 του κανονισμού (ΕΚ) αριθ. 1782/2003 και του άρθρου 4α και 5 του κανονισμού (ΕΚ) αριθ. 1868/94, το βάρος των πατατών καθορίζεται σύμφωνα με το παράρτημα I του παρόντος κανονισμού.Οι ενισχύσεις για πατάτες αμυλοποιίας που προβλέπονται στο άρθρο 93 του κανονισμού (ΕΚ) αριθ. 1782/2003, η ελάχιστη τιμή και η πριμοδότηση σε σχέση με την περιεκτικότητα σε άμυλο των γεωμήλων που προβλέπονται στα άρθρα 4α και 5 του κανονισμού (ΕΚ) αριθ. 1868/94, καθορίζονται στο παράρτημα II του παρόντος κανονισμού.Άρθρο 2Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται από την περίοδο εμπορίας 2004/05.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 23 Δεκεμβρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 270 της 21.10.2003, σ. 1.ΠΑΡΑΡΤΗΜΑ IΤο βάρος των πατατών καθορίζεται σύμφωνα με μια από τις ακόλουθες μεθόδους:ΜΕΘΟΔΟΣ AΤο καθαρό βάρος των πατατών καθορίζεται με δειγματοληψία. Τα δείγματα λαμβάνονται σε πολλά μέρη του μεταφορικού μέσου και σε τρία διαφορετικά επίπεδα, κυρίως: ανώτερο, μέσο, κατώτερο.Το εναπομένον χώμα καθαρίζεται πριν ζυγιστεί το μεταφορικό μέσο κενό.Η δειγματοληψία, της οποίας το βάρος ελέγχεται, είναι κατ' ελάχιστο όριο 20 χιλιόγραμμα. Οι βολβοί πλένονται, καθαρίζονται και ζυγίζονται εκ νέου.Το διαπιστούμενο βάρος είναι μειωμένο κατά 2 % για να ληφθεί υπόψη η περιεκτικότητα του απορροφημένου ύδατος κατά τη διάρκεια του πλυσίματος. Το αποτέλεσμα καθορίζει τη συνολική μείωση που πρέπει να πραγματοποιηθεί σε 1000 χιλιόγραμμα γεωμήλων.ΜΕΘΟΔΟΣ ΒΤα γεώμηλα που αποτελούν μία παρτίδα που ανήκει σε ένα μόνο παραγωγό, συγκεντρώνονται σε σιλό.Οι πατάτες πλένονται, καθαρίζονται από τα ξένα σώματα και το συνολικό καθαρό βάρος των πατατών που συγκεντρώνονται στα σιλό καθορίζεται λαμβάνοντας υπόψη το 2 % του απορροφημένου ύδατος.ΜΕΘΟΔΟΣ Γ1. Η μέθοδος αυτή που αποσκοπεί στον καθορισμό του πραγματικού βάρους των πατατών, εφαρμόζεται όταν πολλές παρτίδες, που ανήκουν σε διαφορετικούς παραγωγούς, συγκεντρώνονται στο ίδιο σιλό υπό τον όρο ότι οι παραγωγοί συμφώνησαν εκ των προτέρων για τη χρησιμοποίηση της μεθόδου αυτής.Πριν από τον καθορισμό του πραγματικού βάρους του συνόλου των παρτίδων, το καθαρό βάρος κάθε παρτίδας καθορίζεται με εφαρμογή της μεθόδου Α.2. Οι πατάτες συγκεντρώνονται στο σιλό, πλένονται και καθορίζεται το συνολικό καθαρό βάρος τους, λαμβάνοντας υπόψη το 2 % του απορροφημένου ύδατος.3. Εάν το ζύγισμα του συνόλου των παρτίδων των πλυμένων γεωμήλων δίδει διαφορετικά αποτελέσματα από τα αποτελέσματα που ελήφθησαν με εφαρμογή της μεθόδου Α, επέρχεται η ακόλουθη διόρθωση: το συνολικό βάρος που αναφέρεται στο σημείο 2 πολλαπλασιάζεται διαδοχικά με το καθαρό βάρος κάθε παρτίδας όπως προκύπτει από τη μέθοδο Α.Κάθε γινόμενο διαιρείται με το συνολικό βάρος των διαφόρων παρτίδων που καθορίζονται με εφαρμογή της μεθόδου Α.ΠΑΡΑΡΤΗΜΑ II&gt;ΘΕΣΗ ΠΙΝΑΚΑ&gt;